Nickel City Opera

Nickel City Opera (joka tunnetaan myös nimillä NC Opera Buffalo ja NCO) on yhdysvaltalainen oopperayhtiö, jonka toimipaikka on Buffalossa, New Yorkissa. Nickel City Operan päälava on Shea's Performing Arts Center, jossa on 3019 paikkaa ja joka sijaitsee Buffalon teatterialueella Buffalon keskustassa. NCO tekee yhteistyötä Buffalo Philharmonic Orchestran kanssa. Yrityksen musiikillinen johtaja ja ylikapellimestari oli Matthias Manasi vuosina 2017–2021.
NCO:n perusti Valerian Ruminski vuonna 2004. Se on esittänyt oopperoita ja siellä on järjestetty merkittävien teosten maailman ensi-iltoja. NCO järjestää monenlaisia esityksiä aina 1700-luvun barokista ja 1800-luvun Bel cantosta 1900-luvun minimalismiin sekä 1900- ja 2000-luvun moderneihin oopperoihin. Nämä oopperat järjestetään lavastettuina tuotantoina, joiden tyyli vaihtelee koristeellisista perinteisistä lavasteista moderniin konseptisuunnitteluun.
NCO sijaitsee Shea's Performing Arts Centerissä, ja oopperatalon on suunnitellut tunnettu
Chicagossa sijaitseva yritys Rapp and Rapp. Oopperatalo on tehty eurooppalaisten oopperatalojen tyyliseksi, ja sen Sisustus yhdistelee ranskalaista ja espanjalaista barokki- ja rokokootyyliä. Sisustuksen suunnitteli maailmankuulu suunnittelija ja taiteilija Louis Comfort Tiffany, ja useimmat elementit ovat paikallaan vielä nykyäänkin. Alun perin istumapaikkoja oli lähes 4000, mutta 1930-luvulla istumapaikkojen määrää vähennettiin nykyiseen 3019 paikkaan. Syynä tähän oli pääasiassa orkesterin alueen suurentaminen, jotta orkesterilla olisi enemmän tilaa.´
Historia.
NCO perustettiin vuonna 2004, ja se tuotti ensimmäisen
oopperansa, Rossinin "Il Barbiere di Siviglia", kesäkuussa 2009 Riviera Theatressa. Seuraavana vuonna, 2010, tuotettiin Verdin "Rigoletto".
NCO:lla on nykyäään yli 30 oopperan valikoima, ja se on esittänyt oopperoita, kuten "Il trovatore","La bohème", "Salome", "Don Pasquale", "La fille du regiment", "Rigoletto", "Tosca", "Il tabarro", "Der Schauspieldirektor", "Lohengrin", "Le nozze di Figaro", "L'elisir d'amore", "La traviata", "Il Barbiere di Siviglia", Gian Carlo Menottin "Amahl and the Night Visitors" ja Richard Wargon "The Music Shop".
NCO:n tuotannoissa ovat esiintyneet esimerkiksi laulajat Adam Klein, Eric Fennell, Victoria Livengood, Elizabeth Blancke-Biggs, Eduardo Villa, Ray Chenez, James Wright, John Packard, Zulimar López-Hernández, Marc Freiman, Michele Capalbo, David MacAdam, ja Marieterese Magisano.
Vuonna 2011 NCO esitti erityisenä kulttuuritapahtumana Giacomo Puccinin "Il tabarro" -oopperan, jonka ohjasi Henry Akina.oopperan esityspaikkana oli USS "The Sullivans" (DD-537), käytöstä poistettu Yhdysvaltain laivaston Fletcher-luoka hävittäjä, joka on yksi Buffalon maamerkeistä. Se toimii museolaivana ja on ankkuroitu "Buffalo and Erie County Naval &amp; Military Park" -museoon. USS "The Sullivans" (DD-537) oli olennainen osa lavastusta.
Kaudella 2016–2017 Matthias Manasi otti vastuun NCO:n musiikinohjauksesta, ja hänet nimitettiin uudeksi musiikilliseksi johtajaksi ja ylikapellimestariksi.
COVID-19-pandemian aikana NCO ei pystynyt tuottamaan oopperoita Shea's Performing Arts Centerissä maaliskuusta 2020 alkaen.
Verdin "Aida", joka oli suunniteltu esitettäväksi 7.– 29.8.2021 Earl W. Brydges Artpark State Park -puistossa, peruutettiin COVID-19-pandemiarajoitusten vuoksi. Kesäkuussa 2023 NCO esitti Nichols Flickinger Performing Arts Centerissä uudelleen avaustuotantonsa Rossinin "Il Barbiere di Siviglia".
NCO:n kansainvälisiin ohjaajiin kuuluvat David Grabarkewitz, joka ohjasi New York City Operan Emmy-palkitun Puccinin "Madama Butterfly" Public Broadcasting Systemille (PBS) vuonna 2008, ja Marc Verzatt, joka sai vuonna 2006 Classical Singer -lehden myöntämän Outstanding Stage Director -palkinnon.
Opera American Service Award -palkinto.
Toukokuussa 2017 Opera America myönsi NCO:lle ja NCO:n taiteelliselle johtajalle Valerian Ruminskille vuosittaisen Service Award -palkinnon. Sen tarkoituksena on antaa tunnustusta niille, jotka "edistävät oopperaa yhteisöissään ja tekevät väsymättä töitä varmistaakseen parhaan mahdollisen taiteen laadun ja yhteisön palvelun." Dallasissa pidetyssä seremoniassa Opera American pääjohtaja ja toimitusjohtaja Marc A. Scorca sanoi: "Esitän teille Opera American henkilökunnan ja jäsenten puolesta onnitteluni ja kiitokseni poikkeuksellisesta panoksestanne ooppera-alalla."
Maailman ja Yhdysvaltain ensi-illat.
Kesäkuussa 2016 NCO:lla oli maailman ensi-illassa "SHOT!", jonka on säveltänyt Persis Vehar ja sanoittanut Gabrielle Vehar. Tämä presidentti McKinleyn salamurhasta kertova ooppera esitettiin Shea's Performing Arts Centerissa, ja sen kapellimestari oli Michael Ching ja ohjaaja David Grabarkewitz. Presidentti William McKinleyn roolin lauloi Valerian Ruminski ja Ida McKinleyn roolin lauloi Marieterese Magisano. Leon Czolgoszin roolissa kuultiin John Packard, Emma Goldmanin roolissa Michele Capalbo ja Buffalon poliisipäällikön roolissa Fred Furnari. Mukana oli 40 laulajan kuoro ja Buffalo Philharmonic Orchestra -orkesteri.
Lavastuksissa luotiin uudelleen kohtauksia vuoden 1901 Pan-American Exposition -esityksestä. Mukana oli muun muassa 12-metrinen projektiokuva alkuperäisestä vuoden 1901 Edison-kuvamateriaalista ja harvinaisia historiallisia valokuvia.
Kesäkuussa 2021 NCO esitti yhteistyössä "Sotto Voce Vocal Collectivent" kanssa maailman ensi-illan Jessie Downsin oopperasta "The Second Sight".
Johtajat.
Musiikilliset johtajat ja ylikapellimestarit.
Michael Ching oli NCO:n musiikillinen johtaja ja ylikapellimestari vuosina 2012–2017. Hänen seuraajansa Matthias Manasi oli NCO:n musiikillinen johtaja ja ylikapellimestari vuosina 2017–2021. NCO:lla on myös ollut maineikkaita vierailevia kapellimestareita, joita ei luetella tässä.
Ohjaajat.
NCO:n oopperatuontantojen ohjaajiin kuuluu kansainvälisesti tunnettuja ohjaajia, kuten David Grabarkewitz, joka ohjasi New York City Operan tuotannon Puccinin "Madama Butterfly" PBS:lle.
Ooppera voitti Emmy-palkinnon vuonna 2008. Ohjaaja Marc Verzatt, joka sai Classical Singer -lehden Outstanding Stage Director -palkinnon vuonna 2006, on myös ohjannut oopperatuotantoja NCO:lla.